ཀུན་གྱིས་ཤེས་གསལ་ལྟར་རྗོད་པ་པོའི་སྐད་ཆ་ཞེས་པ་ནི་བརྩམས་ཆོས་ཀྱི་ནང་དུ་བཀོད་པའི་རྩོམ་པ་པོ་རང་ཉིད་ཀྱི་སྐད་ཆར་གོ་དགོས།ཁོར་ཡུག་དང་སྣང་བརྙན།བྱུང་རིམ་དང་དོན་དག་སོགས་ཕྲ་ཞིང་ཞིབ་པ་འབྲི་སྐབས་རྗོད་པ་པོའི་སྐད་ཆ་ནི་མེད་དུ་མི་རུང་བ་ཞིག་ཡིན།རྩོམ་རིག་གཞུང་ལུགས་གནད་བསྡུས་ཀྱི་ནང་དུརྗོད་པ་པོའི་སྐད་ཆ་བྱ་བ་ནི་རྩོམ་པ་པོས་བསྟན་བཅོས་སུ་ཐད་ཀར་ཁོར་ཡུག་རིས་སུ་ཐོན་པར་འབྲི་བ་དང་།དོན་གྱི་བྱུང་བ་བརྗོད་པ་དང་།མི་སྣའི་རང་གཤིས་གཟུགས་བརྙན་དུ་ཐོན་པར་འབྲི་བ་དང་།ཆགས་སྡང་གི་སེམས་འདུན་མངོན་པར་བརྗོད་པ་སོགས་ཀྱི་སྐད་ཆའི་སྦྱོར་བ་ལ་བྱའོཞེས་བརྗོད་ཡོད་པས་བརྩམས་སྒྲུངབཙུན་ཡགལ་མཚོན་ན་ཁོར་ཡུག་ཞིབ་འབྲི་དེ་འདྲའི་མང་པོ་བྱས་མེད།གཙོ་བོ་ནི་དོན་གྱི་བྱུང་བ་དང་མི་སྣའི་སྣང་བརྙན་གྱི་སྟེང་དུ་བབས་ཡོད་ཀྱང་དོན་གྱི་བྱུང་བ་དེ་འདྲའི་རྙོག་འཛིང་ཅན་དང་མི་སྣའི་སྣང་བརྙན་བཞེངས་སྐྲུན་བྱས་པ་དེ་འདྲའི་ཞིབ་ཚགས་ཅན་ཞིག་མིན།མི་སྣའི་སྣང་བརྙན་བཞེངས་སྐྲུན་བྱས་པ་འབུར་དུ་བཏོད་པའི་བརྩམས་སྒྲུངམེ་ཏོག་ལྡུམ་རའི་ནང་གི་ཀླན་ཀདང་བསྡུར་ན་སྣང་བརྙན་བཞེངས་སྐྲུན་གྱི་སྟེང་དུ་དེ་འདྲའི་ཤུགས་བརྒྱབ་མེད།གཙོ་བོ་བརྩམས་སྒྲུང་འདིས་སེམས་ཁམས་ཞིབ་འབྲིའི་སྟེང་དུ་བབས་ཏེ་མི་སྣ་གཙོ་བོབཙུན་ཡགགི་སེམས་ཁམས་བྲིས་པ་ཞིབ་ཚགས་ཡིན་པ་མ་ཟད།བཙུན་པ་དཀྱུས་མ་ཞིག་གི་ནང་སེམས་ཀྱི་འགལ་འདུ་ཤུགས་དྲག་ཏུ་མཚོན་པ་ནི་དགེ་མཚན་ཞིག་ཏུ་མཐོང་།